

**KANCELÁRIA NAJVYŠŠIEHO SPRÁVNEHO SÚDU**

**SLOVENSKEJ REPUBLIKY**

Trenčianska 56/A, 821 09 Bratislava 3

**PRIESKUM TRHU**

výzva na predloženie indikatívnej cenovej ponuky

podľa § 6 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**1. Názov predmetu zákazky**

Záložný zdroj UPS.

**2. Druh zákazky**

Dodanie tovaru.

**3. Identifikácia verejného obstarávateľa :**

|  |  |
| --- | --- |
| Verejný obstarávateľ: | Kancelária Najvyššieho správneho súdu Slovenskej republiky je podľa § 7 ods. 1 písm. a) zákona o verejnom obstarávaní verejný obstarávateľ. |
| Adresa: | Trenčianska 56/A 821 09 BRATISLAVA 3 |
| IČO: | 53857097 |
| DIČ: | 2121511700 |
| Kontaktná osoba/telefón, email: | Ing. Janka Kavčiaková. tel.: 0905377496  janka.kavciakova@nssud.sk |
| Internetová adresa (URL): | https://www.nssud.sk |

**4. Stručný opis predmetu zákazky**

Predmetom zákazky je dodávka záložného zdroja UPS pre potreby dátového centra Kancelárie Najvyššieho správneho súdu Slovenskej republiky vrátane súvisiacich služieb v mieste plnenia.

Súčasťou dodávky je samotná inštalácia, oživenie a zapojenie elektrického prívodu a výstupu v rozsahu:

* natiahnutie prívodného kábla a ističa na prívod – dĺžka kábla 27 m vrátane ohybov (vedenie v podhľade, nástennej lište 4 m a vo vyvýšenej podlahe v priestoroch dátového centra),
* každá UPS musí mať vlastný prívod a istenie - priestor v rozvádzači na ističe je dostatočný,
* zapojenie výstupu do existujúcich rozvádzačov – každý UPS bude prívod pre 5 ks 3f ističov na výstupe – svorky a ističe pre výstupy nie sú súčasťou dodávky,
* zapojenie na prepojovací kábel medzi svorkami vo výstupnom rozvádzači (výstupy z daného rozvádzača budú istené dodávanými UPS – každý rack má dva prívody – z každej UPS jeden) a UPS (dĺžka 6 m vrátane ohybov a réžie).

Vyžaduje sa dodanie revíznej správy pre popísané úpravy elektroinštalácie. Podrobná špecifikácia predmetu zákazky je uvedená v Prílohe č. 3 tejto výzvy.

**5. Spoločný slovník obstarávania**

CPV podľa slovníka

31154000-0 Zdroje nepretržitého/stáleho napájania

45310000-3 Elektroinštalačné práce

51100000-3 Inštalácia elektrických a mechanických zariadení

60000000-8 Dopravné služby

**6. Miesto dodania tovarov a súvisiacich služieb:**

Miesto dodania: sídlo verejného obstarávateľa uvedené v bode 3. tejto výzvy.

**7. Spôsob určenia ceny**

Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Navrhovaná cena musí byť vyjadrená v eurách v súlade so zákonom č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení neskorších predpisov a Vyhlášok č. 97/ 2008 Z. z. a 75/2008 Z. z.

Návrh indikatívnej cenovej ponuky musí obsahovať všetky predpokladané náklady spojené s plnením predmetu zákazky.

Pri tvorbe cenovej ponuky je potrebné zohľadniť aj:

- primeranosť jej stanovenia na základe vzniknutých nákladov a primeranosť zisku,

- lehotu dodania predmetu zákazky, a to do 14 dní odo dňa nadobudnutia účinnosti Zmluvy.

**Verejný obstarávateľ požaduje predložiť vyplnenú / nacenenú Prílohu č. 2 tejto výzvy vo formáte XLS alebo PDF pri zohľadnení opisu predmetu zákazky.**

**8. Lehota na predkladanie ponuky**

Lehota na predkladanie ponúk je do: **12. septembra 2022 do 12:00 hod.**

**9. Platobné podmienky**

Platba bude realizovaná formou bezhotovostného platobného styku na základe daňového dokladu vystaveného predávajúcim, splatnosť ktorého je do 30 kalendárnych dní odo dňa preukázateľného doručenia príslušnej faktúry verejnému obstarávateľovi. Verejný obstarávateľ neposkytuje preddavky, ani zálohové platby.

**10. Spôsob predloženia indikatívnej cenovej ponuky**

Prostredníctvom komunikačného systému JOSEPHINE, v prípade výpadku alebo technických problémov výnimočne aj elektronickou poštou na e-mailovú adresu uvedenú v bode 3 tejto výzvy.

**11. Ďalšie súvisiace informácie:**

Predloženie ponuky je indikatívne a do budúcna nekonštatuje konflikt záujmov a nebráni hospodárskemu subjektu zúčastniť sa zadávania zákazky na vyššie uvedený predmet zákazky po jeho vyhlásení.

V Bratislave, dňa 7. septembra 2022

Ing. Janka Kavčiaková

Odbor ekonomiky a správy majetku

**Prílohy:**

Príloha č. 1 - Identifikačné údaje hospodárskeho subjektu

Príloha č. 2 - Indikatívna cenová ponuka

Príloha č. 3 - Opis predmetu zákazky

**Príloha č. 1 výzvy**

**Identifikačné údaje hospodárskeho subjektu**

**Názov zákazky:** **Záložný zdroj UPS**

Obchodné meno: ......................................................................................

Identifikačné číslo: ......................................................................................

Daňové identifikačné číslo (DIČ): ......................................................................................

IČ DPH, ak sa uplatňuje: ......................................................................................

Poštová adresa: ......................................................................................

Kontaktné osoby : ......................................................................................

Telefón: ......................................................................................

E-mail: ......................................................................................

Internetová adresa ak je k dispozícii: ......................................................................................

**Príloha č. 2 výzvy**

**Indikatívna cenová ponuka**

|  |  |  |  |  |
| --- | --- | --- | --- | --- |
| P.č. | Predmet zákazky\* | Počet kusov | Jednotková cena bez DPH v eur | Cena celkom bez DPH v eur |
| 1. | záložný zdroj UPS | 2 |  |  |
| Cena celkom za predmet zákazky bez DPH v eur | |  |  |  |

\*) Hospodársky subjekt uvedie cenu za predmet zákazky v súlade s požiadavkami uvedenými v opise predmetu zákazky vrátane dodávky do miesta plnenia a poskytnutia s predmetom zákazky súvisiacich služieb.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis